Babelscape/SREDFM huggingface dataset:
Χαλ Κάντερ

Ο Χαλ Κάντερ (αγγλικά: "Hal Kanter", 18 Δεκεμβρίου 1918 - 6 Νοεμβρίου 2011) ήταν Αμερικανός σεναριογράφος, παραγωγός και σκηνοθέτης, κυρίως όμως για κωμικός ηθοποιούς όπως ο Τζέρι Λιούις και ο Μπομπ Χόουπ ή, ακόμα, και ο Έλβις Πρίσλεϊ, συμμετέχοντας και στον κινηματογράφο και στην τηλεόραση. Επίσης, ο Κάντερ είχε βοηθήσει τον Τένεσι Ουίλιαμς να διασκευάσει το θεατρικό του έργο, "Το στιγματισμένο ρόδο". Ενώ, από το 1991, τακτικά πιστώνεται ως ο σεναριογράφος για τις εκπομπές της Αμερικανικής Ακαδημίας Κινηματογράφου. Τέλος, ήταν ο δημιουργός και διευθυντής παραγωγός της τηλεοπτικής σειράς Τζούλια.

Ο Κάντερ έλεγε μία γνωστή χαρακτηριστική φράση: «"Το ράδιο είναι το θέατρο του νου, η τηλεόραση το θέατρο άνου"».

Ο Κάντερ ξεκίνησε την καριέρα του τροφοδοτώντας "αστεία" τον Έντι Κάντορ, για την ραδιοφωνική εκπομπή του. Ο Κάντερ θυμάται: «"Συνήθιζα να ακούω το σόου και έλεγα ότι μπορώ κι εγώ να γράψω τέτοια αστεία"», έτσι έφυγα από το σπίτι μου και πήγα και πήγα στο σόου του, και είπα στον σεκιούριτι: "«Ο κύριος Κάντερ ήρθε να δει τον κύριο Κάντορ, ελπίζοντας ότι θα με δεχτεί εξ αιτίας των ονομάτων μας, επίσης το πραγματικό όνομά του είναι Ίσκοβουιτς. Ήμουν 17 ετών και τότε είχε το θράσος του διαρρήκτη»." Ωστόσο, ο Κάντερ δεν προσλήφθηκε από το Κάντορ, αλλά από έναν άλλον σεναριογράφο της εκπομπής, τον Χιου Ουέντλοκ, ο οποίος του έδινε 10 δολάρια τη βδομάδα για να του γράφει αστεία, εν συνεχεία ο Ουέντλοκ πούλαγε αυτά τα αστεία στον Κάντορ. Έτσι ο Κάντερ δήλωσε: «"Έγινα ένας συγγραφέας-φάντασμα σε έναν συγγραφέα-φάντασμα»."

Ο Κάντερ πέθανε στις 6 Νοεμβρίου του 2011, στο σπίτι του, στο Ενκίνο, του Λος Άντζελες, σε ηλικία 92 ετών.
Μάχη του Μαυροποτάμου

Η Μάχη του Μαυροποτάμου διεξήχθη το 844, μεταξύ των στρατών της Βυζαντινής Αυτοκρατορία και του Χαλιφάτου των Αββασιδών, στον Μαυροπόταμο (είτε στο βόρειο τμήμα της Βιθυνίας είτε στην Καππαδοκία). Μετά από μια αποτυχημένη βυζαντινή απόπειρα να ανακτηθεί το Εμιράτο της Κρήτης κατά το προηγούμενο έτος, οι Αββασίδες ξεκίνησαν μια επιδρομή στη Μικρά Ασία. Ο Βυζαντινός αντιβασιλέας Θεόκτιστος, επικεφαλής του στρατού προσπάθησε να αντισταθεί στην εισβολή, αλλά υπέστη βαριά ήττα και πολλοί από τους αξιωματικούς του αυτομόλησαν στους Άραβες. Εσωτερική αναταραχή, ωστόσο, εμπόδισε τους Αββασίδες να εκμεταλλευτούν τη νίκη τους. Μια εκεχειρία και ανταλλαγή αιχμαλώταν συμφωνήθηκε το 845, ακολουθούμενη από μια εξαετή παύση των εχθροπραξιών, καθώς και οι δύο δυνάμεις εστίασαν την προσοχή τους αλλού.
2019

<br>
"Η παρούσα σελίδα αφορά το έτος 2019 κατά το Γρηγοριανό Ημερολόγιο δείτε :"

Το έτος 2019 άρχισε την ημέρα Τρίτη σύμφωνα με το Γρηγοριανό ημερολόγιο. Αποτελεί το 2019ο έτος της Χριστιανικής Χρονολογίας, την 19η χρονιά της 3ης χιλιετίας, την 19η χρονιά του 21ου αιώνα και την 10η χρονιά και την τελευταία χρονιά της δεκαετίας του 2010.

Το 2019 έχει οριστεί ως το Έτος του Περιοδικού Πίνακα των Χημικών Στοιχείων από την Γενική Συνέλευση των Ηνωμένων Εθνών.
Άλεξ Νορθ

Ο Άλεξ Νορθ ("Alex North", 4 Δεκεμβρίου 1910 - 8 Σεπτεμβρίου 1991) ήταν Αμερικανός συνθέτης ιδιαίτερα γνωστός για τις μουσικές του συνθέσεις ταινιών, συμπεριλαμβανομένου το "Λεωφορείον ο Πόθος" (στο οποίο έγινε ένα από τα πρώτα θέματα ταινιών, βασισμένο στη τζαζ), το "Βίβα Ζαπάτα!", το "Σπάρτακος", το "Κλεοπάτρα" αλλά και το "Ποιος Φοβάται τη Βιρτζίνια Γουλφ;". Επίσης, ήταν ο πρώτος συνθέτης που έλαβε Τιμητικό Όσκαρ, στην Αμερικανική Ακαδημία Κινηματογραφικών.
The Book of Souls

Το The Book of Souls είναι ο 16ος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε στις 4 Σεπτεμβρίου 2015 μέσω της δισκογραφικής εταιρείας "Parlophone".
Τζέρι Λιούις

Ο Τζέρι Λιούις (αγγλικά: "Jerry Lewis", γεννημένος είτε ως Τζέρομ Λέβιτς είτε ως Τζόζεφ Λέβιτς ανάλογα με την πηγή, 16 Μαρτίου 1926 - 20 Αυγούστου 2017) ήταν Αμερικανός κωμικός, ηθοποιός, τραγουδιστής, σκηνοθέτης, παραγωγός, σεναριογράφος και ανθρωπιστής, ιδιαίτερα γνωστός για το "Slapstick" χιούμορ του σε ταινίες της τηλεόρασης, του κινηματογράφου, του θεάτρου και του ραδιοφώνου. Η καριέρα του ξεκίνησε το 1946 όταν ήταν δίδυμο κωμικών με τον ηθοποιό Ντιν Μάρτιν, δημιουργώντας το ντουέτο Martin and Lewis, δίνοντας παραστάσεις σε νυχτερινά κέντρα, τηλεοπτικές εκπομπές, ραδιοφωνικά σόου, συναυλίες, ηχογραφήσεις και θεατρικές ταινίες. Όλα αυτά μέχρι το 1956 καθότι μετά έκαστος ακολούθησε διαφορετικές πορείες στον χώρο.

Μετά το 1957 ο Λιούις, στη σόλο καριέρα του, πρωταγωνίστησε σε πολλές κινηματογραφικές ταινίες, όπως το "The Delicate Delinquent", (στην οποία έκανε την παρθενική του εμφάνιση ως παραγωγός), "The Bellboy" (στην οποία έκανε το σκηνοθετικό του ντεμπούτο, γράφοντας για πρώτη φορά και το σενάριο), το "The Nutty Professor" αλλά και σε πολλές άλλες ταινίες και τηλεοπτικές εκπομπές ενώ κυκλοφόρησε και δίσκους, δίνοντας και ζωντανές ερμηνείες, και άλλα πολλά. Από το 1966 έως και το 2010, ο Λιούς ήταν ο κεντρικός παρουσιαστής του "Labor Day Telethon", ένας ετήσιος τηλεμαραθώνιος που πραγματοποιούνταν την Ημέρα της Εργασίας, για την "Muscular Dystrophy Association".

Ο Λιούις έλαβε, σε όλη τη διάρκεια της ζωής του, πολλά βραβεία από Βραβεία American Comedy, το "Los Angeles Film Critics Association", το Διεθνές Φεστιβάλ Κινηματογράφου Βενετίας, το Αμερικανική Ακαδημία Κινηματογραφικών Τεχνών και Επιστημών, αλλά και απέκτησε δύο αστέρια στη Λεωφόρο της Δόξας στο Χόλυγουντ.
Μαχητές των Δρόμων 7

Οι Μαχητές των Δρόμων 7 (Αγγλικά: "Fast & Furious 7 ή και Furious 7") είναι τίτλος αμερικάνικης ταινίας δράσης παραγωγής 2013-2015, σε σκηνοθεσία Τζέιμς Γουάν. Πρωταγωνιστούν οι: Βιν Ντίζελ, Πολ Γουόκερ, Ντουέιν Τζόνσον, Τζέισον Στέιθαμ, Μισέλ Ροντρίγκεζ.

Η ταινία κυκλοφόρησε στους κινηματογράφους στις 2 Απριλίου 2015. Γνώρισε τεράστια εμπορική επιτυχία, καθώς οι συνολικές εισπράξεις ήταν περισσότερες από 1.5 δισεκατομμύρια δολάρια παγκοσμίως, γεγονός που της χάρισε την θέση της δεύτερης-υψηλότερης ταινίας συνολικής είσπραξης του 2015, αλλά και της 5ης καλύτερης ταινίας σε εισπράξεις όλων των εποχών.
Φραντσέσκο Β΄ Γκαττιλούζιο

Ο Φραντσέσκο Β΄ Γκαττιλούζιο (γεννημένος ως Τζάκομο Γκαττιλούζιο ή "Τζάκοπο" ~ 1365 – 26 Οκτωβρίου 1403/1404) ήταν ο δεύτερος Άρχοντας της Λέσβου από το 1384 έως τον θάνατό του. Ήταν ο τρίτος γιος του Φραντσέσκο Α' και της Μαρίας Παλαιολογίνας, αδερφής του Βυζαντινού Αυτοκράτορα Ιωάννη Ε΄ Παλαιολόγου.
Βολφ Χόφμαν

Ο Βολφ Χόφμαν ("Wolf Hoffmann"), γεννημένος στις 10 Δεκεμβρίου 1959, είναι Γερμανός κιθαρίστας, γνωστός ως μέλος των Accept.
Πάσανγκ Ντάγουα Λάμα

Ο Πάσανγκ Ντάγουα Λάμα (* 1912, 15 Σεπτεμβρίου, 1982 Νταρτζίιλινγκ) ήταν Σέρπα ορειβάτης γνωστός για την πρώτη ανάβαση του Τσο Ογιού.

Ο Πάσανγκ Ντάουα Λάμα, ο Τένσινγκ Νοργκέι, ο Ανγκ Τάρκι και ο Γκιάλζεν Νόρμπου Σέρπα, θεωρούνται από τους σημαντικότερους σέρπα ορειβάτες του 20ού αιώνα. 
Ο Πάσανγκ ήταν αρχικά βουδιστής Λάμα αλλά ασχολήθηκε με τη δουλειά του βαστάζου μεγάλων υψομέτρων και την ορειβασία. Το 1937, ανέβηκεμε τον Βρετανό Φρέντι Σπένσερ Τσάπμαν στο Τσομολάρι (7.314) μ. Δύο χρόνια αργότερα, στις 19 Ιουνίου του 1939, έφτασε μαζί με τον Φριτς Βίεσνερ σχεδόν στην κορυφή του Κ2. Εξαιτίας της επερχόμενης νύχτας ο Πάσανγκ αρνήθηκε να προχωρήσει περισσότερο περαιτέρω. Η καταστροφική αμερικανική αποστολή στο K2 το 1939 περιγράφεται συχνά σαν "σόου για έναν ηθοποιό" από τον γερμανικής καταγωγής Φριτς Βίεσνερ, αλλά την απόφαση για την επιστροφή που τού έσωσε τη ζωή, την πήρε ο Πάσανγκ. Κατεβαίνοντας εξαντλημένοι, ανακάλυψαν ότι οι σύντροφοι του Βίεσνερ είχαν σηκώσει όλες τις κατασκηνώσεις και ετοιμάζονταν να φύγουν από το βουνό θεωρώντας τους νεκρούς.

Το 1953 ο Πάσαννγκ μαζί με τον Χέρμπερτ Τίσι και άλλους δύο διέσχισαν για πρώτη φορά το δυτικό Νεπάλ, όπου Πάσανγκ έδωσε το όνομά του σε κορυφή (Πάσανγκ Πικ) στο Πατράσι Χιμάλ και στις τρεις εξάρες κορυφές. Την 1η Ιουνίου 1954 με μία αργεντίνικη αποστολή κατέκτησε το Νταουλαγκίρι (7900 μ). Στις 19 Οκτωβρίου 1954 πραγματοποίησε την πρώτη ανάβαση του Τσο Ογιού με τους Αυστριακούς Χέρμπερτ Τίσι και Γιόζεφ Γιόχλερ. Στη συγκεκριμένη διαδρομή ο Πάσανγκ έκανε μεταφορά προμηθειών καλύπτοντας υψομετρική διαφορά 4.800 μέτρα μέσα σε δυόμισι ημέρες. Εξαιτίας μιας θύελλας που τους καθυστέρησε, ο Πάσανγκ χρειάστηκε να κατέβει το βουνό και να το ανεβεί ξανά προκειμένου να φέρει εφόδια, τροφή και καύσιμα. Ο Τίσι ανέφερε ότι το επίτευγμα του Πάσανγκ ήταν κάτι μοναδικό στην ιστορία της ορειβασίας.

Ως μέλος ινδικής αποστολής ανέβηκε το 1958 στο Τσο Ογιού για δεύτερη φορά, ενώ το 1959, με επικεφαλής τον Φριτς Μόραβεκ, έλαβε μέρος σε ανεπιτυχή προσπάθεια στο Νταουλαγκίρι. Παρόλο που έφτασαν σε υψόμετρο 7800 μ. οι δύο ορειβάτες αναγκάστηκαν να οπισθοχωρήσουν εξαιτίας σφοδρής θύελλας.
Maida Vale Studios

250px|right|thumb|Η είσοδος του Maida Vale Studios
Το Maida Vale Studios είναι κτήριο του BBC με επτά στούντιο, εκ των οποίων τα πέντε είναι σε τακτική χρήση, στην περιοχή Maida Vale στο δυτικό Λονδίνο.

Τα στούντιο έχουν χρησιμοποιηθεί για την ηχογράφηση κλασσικής μουσικής για τους ραδιοφωνικούς σταθμούς BBC Radio 1, BBC Radio 2, BBC Radio 3, BBC Radio 4 και BBC Radio 6 Music από το 1946 μέχρι σήμερα. Στις 30 Οκτωβρίου του 2009, το BBC Radio 1 γιόρτασε τα 75 χρόνια του Maida Vale Studios μεταδίδοντας 75 τραγούδια τα οποία έχουν ηχογραφηθεί στα στούντιο του κτηρίου κατά τα περασμένα χρόνια.
Κουρτ Ντιμπέργκερ

Ο Κουρτ Ντιμπέργκερ (16 Μαρτίου 1932) είναι Αυστριακός ορειβάτης και συγγραφέας αρκετών βιβλίων. Είναι ο μόνος εν ζωή που πραγματοποίησε πρώτες αναβάσεις σε δύο βουνά πάνω από 8.000 μ., στο Μπρόουντ Πικ το 1957 και στο Νταουλαγκίρι το 1960.
Χέρμπερτ Τίσι

Ο Χέρμπερτ Τίσι (Herbert Tichy) (1 Ιουνίου, 1912, Βιέννη- 26 Σεπτεμβρίου, 1987 Βιέννη) ήταν Αυστριακός συγγραφέας, γεωλόγος, δημοσιογράφος και ορειβάτης. Πραγματοποίησε την πρώτη ανάβαση του Τσο Ογιού στις 19 Οκτωβρίου, 1954, με τον Γιόζεφ Γιόχλερ και τον Πάσανγκ Ντάγουα Λάμα.
Positive Vibrations

Positive Vibrations είναι ο τίτλος του όγδοου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Απρίλιο του 1974 μέσω της δισκογραφικής εταιρείας "Chrysalis" στην Ευρώπη και της "Columbia" στην Αμερική.
Ατός ήταν ο τελευταίος δίσκος του συγκροτήματος πριν διαλυθεί και γνώρισε την μικρότερη εμπορική επιτυχία από οποιοδήποτε άλλο άλμπουμ είχαν κυκλοφορήσει μέχρι τότε, αφού δεν κατάφερε να μπει στα βρετανικά ή τα γερμανικά τσαρτ.
Τουρκικός Πόλεμος της Ανεξαρτησίας

Ο Τουρκικός Πόλεμος της Ανεξαρτησίας (Τουρκικά: "İstiklâl Harbi," «"Πόλεμος της Ανεξαρτησίας"» ή "Kurtuluş Savaşı," «"Πόλεμος της Απελευθέρωσης"», 19 Μαΐου 1919 – 24 Ιουλίου 1923) διεξήχθη ανάμεσα στο Τουρκικό Εθνικό Κίνημα και τους συμμάχους της Αντάντ, ανάμεσα στους οποίους και την Ελλάδα, καθώς και την Αρμενία, αφότου η χώρα καταλήφθηκε και διαμοιράστηκε μετά την ήττα της Οθωμανικής Αυτοκρατορίας στον Α΄ Παγκόσμιο Πόλεμο.

Το «Τουρκικό Εθνικό Κίνημα» ("Kuva-yi Milliye") της Μικράς Ασίας που αρχικά συγκρούστηκε στρατιωτικά με τις δυνάμεις του τουρκικού στρατού που ήταν πιστές στο σουλτάνο, επικράτησε σύντομα με το σχηματισμό μιας νέας Μεγάλης Εθνοσυνέλευσης από το Μουσταφά Κεμάλ Ατατούρκ και τους συντρόφους του. Στην συνέχεια κήρυξαν τον λεγόμενο "Πόλεμο της Ανεξαρτησίας", ο οποίος κατέληξε σε νίκη τους αλλά στον διωγμό των Ελλήνων της Δυτικής Μικράς Ασίας, των Αρμένιων της Δυτικής Αρμενίας, των Ποντίων και των Ασσυρίων. Με το τέλος του Τουρκοαρμενικού, του Γαλλοτουρκικού, και του Ελληνοτουρκικού πολέμου (που συχνά αναφέρονται ως Ανατολικό, Νότιο και Δυτικό μέτωπο του πολέμου, αντίστοιχα), η συνθήκη των Σεβρών εγκαταλείφθηκε και υπογράφηκε τον Ιούλιο του 1923 η συνθήκη της Λωζάννης. Οι Σύμμαχοι εγκατέλειψαν τη Μικρά Ασία και την Ανατολική Θράκη και η Μεγάλη Εθνοσυνέλευση της Τουρκίας αποφάσισε την εγκαθίδρυση "δημοκρατίας" στην Τουρκία, που ανακηρύχθηκε στις 29 Οκτωβρίου 1923.

Με την εγκαθίδρυση του «Τουρκικού Εθνικού Κινήματος», τον διαμοιρασμό της Οθωμανικής αυτοκρατορίας και την κατάργηση του σουλτανάτου, η Οθωμανική εποχή και η Αυτοκρατορία ήρθαν στο τέλος τους. Έτσι, οι Τούρκοι δημιούργησαν σύγχρονο, κοσμικό έθνος-κράτος της Τουρκίας.
Lulu

Lulu είναι ο τίτλος του στούντιο δίσκου του αμερικάνικου heavy metal συγκροτήματος Metallica και του ροκ τραγουδιστή Λου Ριντ, ο οποίος κυκλοφόρησε στις 31 Οκτωβρίου του 2011 μέσω της δισκογραφικής εταιρείας "Warner Bros." και της "Vertigo". Αυτή ήταν η τελευταία στούντιο ηχογράφηση που πραγματοποίησε ο Ριντ πριν τον θάνατο του το 2013.
Η στιχουργική του δίσκου είναι βασισμένη σε δύο έργα του Γερμανού θεατρικού συγγραφέα Φρανκ Βέντεκιντ. Η μουσική του δίσκου έχει, κατά βάση, να κάνει με background μουσική από τους Metallica και μονόλογο του Ριντ.
Οι κριτικές για τον δίσκο ήταν ιδιαίτερα αρνητικές, με το "Pitchfork Media" να του δίνει 1 / 10, το "Metacritic" 45%, το "Consequence of Sound" 1,5 / 5 αστέρια και το "Sputnik Music" μέσο όρο βαθμολογιών 1,4 / 5.
Το "Lulu" ανέβηκε στο # 36 και στις δύο πλευρές του Ατλαντικού και κατάφερε να μπει στο Top-10 επτά χωρών.
Gamma Ray

Οι Gamma Ray είναι γερμανικό power metal συγκρότημα, το οποίο δημιουργήθηκε το 1989 στο Αμβούργο από τον κιθαρίστα Κάι Χάνσεν, μετά την αποχώρηση του από τους Helloween.
Δημήτρης Κουρμπέλης

O Δημήτρης Κουρμπέλης (Κορακοβούνι Αρκαδίας, 2 Νοεμβρίου 1993) είναι Έλληνας διεθνής ποδοσφαιριστής, ο οποίος αγωνίζεται ως αμυντικός μέσος στον Παναθηναϊκό.
Νικόλαος Μαυρής

Ο Νικόλαος Μαυρής (Ζαγαζίκ 1899 - Αθήνα, 3 Νοεμβρίου 1978) ήταν Έλληνας γιατρός, ο πρώτος πολιτικός Γενικός Διοικητής της Δωδεκανήσου (1948-1950 και 1953-1954) και βουλευτής από το 1951 ως το 1952.
Συμφορές του πολέμου

thumb|right|300px|Λιθογραφία του Ζακ Καλλό από τις συμφορές του πολέμου

Οι Συμφορές του πολέμου (Les misères et les malheurs de la guerre) είναι μια ενδιαφέρουσα σειρά από λιθογραφίες του Ζακ Καλλό που αναφέρονται στο μελανότερο σημείο στη μακρά ιστορία του ευρωπαϊκού πολιτισμού. Είναι ο εθισμός στην σκληρότητα, μια σκληρότητα που συχνά καθαγιάζεται από την Εκκλησία και το κράτος.

Οι λιθογραφίες του Ζακ Καλλό (Jacques Callot) για τις συμφορές του πολέμου που βασίζονται στο τι είχε δει ο ίδιος παρακολουθώντας την εξέλιξη του Τριακονταετούς Πολέμου στην Λωρραίνη, δίνουν μια ιδέα της εφευρετικότητας με την οποία ανθρώπινα όντα θανατώνονται εν ονόματι της δικαιοσύνης.

Εκατό εβδομήντα πέντε χρόνια αργότερα ο Ισπανός ζωγράφος Γκόγια απεικόνισε τις αγριότητες του Πολέμου σε μια σειρά δικών του έργων της 3ης Μαΐου 1808.
Ψυχολογία των μαζών και ανάλυση του εγώ

Η Ψυχολογία των μαζών και ανάλυση του εγώ είναι τίτλος συγγράματος του θεμελιωτή της ψυχανάλυσης Σίγκμουντ Φρόιντ, το οποίο δημοσιεύτηκε αρχικά στη γερμανική γλώσσα το 1921. Ο Φρόιντ, εδώ, καταπιάνεται με το ζήτημα της ψυχολογικής ανάλυσης της έννοιας της "μάζας", ενός παροδικού σχηματισμού ετερόκλητων ανθρώπων με κάποιο κοινό χαρακτηριστικό και πρόσκαιρα ομοιογενή συμπεριφορά, από ψυχαναλυτική σκοπιά.
Άντριου Κάουφμαν

Ο Άντριου Κάουφμαν (Andrew J. Kauffman II), (27 Νοεμβρίου 1920 Φιλαδέλφεια, Πενσιλβάνια - 24 Δεκεμβρίου, 2002, Μιτσελβίλεμ, Μέριλαντ), ήταν Αμερικανός αναλυτής του Υπουργείου Εξωτερικών των ΗΠΑ και γνωστός ορειβάτης για την πρώτη ανάβαση της ενδέκατης υψηλότερης κορυφής της γης, στα σύνορα, Πακιστάν και Κίνας, της κορυφής Γκασερμπρούμ Α΄ 8.080 μ.
Κυριακούλης Βαρδουλάκης

Ο Κυριακούλης Βαρδουλάκης (πέθανε στις 8 Μαρτίου 1933) ήταν Έλληνας στρατιωτικός και πολιτικός. Υπηρέτησε ως γερουσιαστής και βουλευτής. Στην κατοχή του βρισκόταν το "Λίμπρο του Ζαππετοβαρδή", γενεαλογικό βιβλιάριο του 1750.
Σημαία της Σκωτίας

Η Σημαία της Σκωτίας (σκωτικά γαελικά: Bratach na h-Alba, σκωτικά: Banner o Scotland), επίσης γνωστή ως Σημαία του Αγίου Ανδρέα ή Saltire, είναι η εθνική σημαία της Σκωτίας. Η συγκεκριμένη σημαία είναι η επίσημη σημαία σε χρήση τόσο από ιδιώτες όσο και από δημόσιους φορείς της Σκωτίας. Είναι υποχρεωτικό να αναρτάται στα κυβερνητικά κτίρια, όπως το Σκωτικό Κοινοβούλιο, καθ' όλη τη διάρκεια της ημέρας.
BBC Records

Το BBC Records ήταν ένα τμήμα του BBC, που ιδρύθηκε το 1967 για την εκμετάλλευση των ηχητικών αρχείων του BBC, για εκπαιδευτικούς και εμπορικούς σκοπούς. Έχει γίνει γνωστή με τις επιπλέον επωνυμίες "BBC Radio Enterprises" (1967-1970), "BBC Records" (1970-1972) και "BBC Records & Tapes" (1972-1989).

Από τη δεκαετία του 1990 η χορήγηση αδειών και η εμπορία της καταγεγραμμένης παραγωγής του BBC αποτελεί ευθύνη του BBC Worldwide (νυν "BBC Studios"), το οποίο επιτρέπει επίσης τη χρήση του λογότυπου του BBC σε εμπορικές εγγραφές.
Μηνάς Πατρίκιος

Ο Μηνάς Πατρίκιος (1888 - 5 Δεκεμβρίου 1960) ήταν Έλληνας δικηγόρος από την Ανατολική Θράκη, ο πρώτος αιρετός Δήμαρχος Θεσσαλονίκης, βουλευτής και υπουργός. Δήμαρχος διετέλεσε από το 1926 ως το 1929 και από το 1955 ως το 1959, με παύσεις λόγω των διώξεων που υπέστη από τα δικτατορικά καθεστώτα Πάγκαλου και Κονδύλη. Διετέλεσε επίσης υπουργός Εθνικής Παιδείας και Θρησκευμάτων στην κεντρώα κυβέρνηση Πλαστήρα.
Quorthon

Ο Τόμας Φόρσμπεργκ ("Thomas Börje Forsberg", 17 Φεβρουαρίου 1966 - 3 Ιουνίου 2004), γνωστός ως Quorthon, ήταν Σουηδός μουσικός, ιδρυτής και συνθέτης των Bathory, ενός από τους πρωτοπόρους του black metal. Ο Quorthon έπαιζε κιθάρα, τραγουδούσε και συνέθετε όλα τα κομμάτια του συγκροτήματος από το "Twilight of the Gods" του 1991 και έπειτα.
BBC Multimedia

Το BBC Multimedia ήταν τμήμα του BBC, και είχε ασχοληθεί με τη κυκλοφορία βιντεοπαιχνιδιών, τα οποία βασίζονταν σε τηλεοπτικά προγράμματα του BBC. Πιο πρόσφατα παιχνίδια, όπως το "Doctor Who: The Adventure Games" έχουν κυκλοφορήσει από το BBC Worldwide. Το τμήμα ιδρύθηκε το 1995 και διαλύθηκε το 2006, αφού οι πωλήσεις αφορούσαν μόνο επαγγελματικά προϊόντα, μειώνοντας τις δραστηριότητές του στον τομέα των συσκευασιών.

Το BBC Multimedia είχε επίσης το δικό του στούντιο ανάπτυξης παιχνιδιών, γνωστό ως Gamezlab, το οποίο επίσης λειτουργούσε ως εκδοτική μάρκα για τα βιντεοπαιχνίδια του, με το όνομα BBC Multimedia να χρησιμοποιείται για λογισμικό και εκπαιδευτικά παιχνίδια.
Βασίλειο της Ιταλίας

Το Βασίλειο της Ιταλίας (ιταλικά:"Regno d'Italia) "ήταν ένα κράτος που ιδρύθηκε το 1861 όταν ο βασιλιάς Βίκτωρ Εμμανουήλ Β΄ της Σαρδηνίας ανακηρύχθηκε βασιλιάς της Ιταλίας. Το κράτος δημιουργήθηκε από την ενοποίηση της Ιταλίας υπό την επιρροή του βασιλείου της Σαρδηνίας. Το κράτος υφίσταται μέχρι το 1946 όταν οι Ιταλοί προτίμησαν ένα δημοκρατικό σύνταγμα.
Κατάληψη της Καλλίπολης από τους Οθωμανούς

Η Κατάληψη της Καλλίπολης από τους Οθωμανούς έλαβε χώρα τον Μάρτιο του 1354 - μέχρι τότε, η Καλλίπολη ήταν κτήση της Βυζαντινής Αυτοκρατορίας. Μετά από πολλές ήττες που υπέστη τον τελευταίο μισό αιώνα, η Βυζαντινή Αυτοκρατορία είχε χάσει σχεδόν όλες τις κτήσεις της στην Ανατολία. Η έξοδος στο Αιγαίο και στη Θάλασσα του Μαρμαρά επέτρεπε στους Οθωμανούς να καταλάβουν τις νότιες περιοχές των Βαλκανίων και να επεκταθούν στη Σερβία και στην Ουγγαρία.
Σελτζούκ

Ο Σελτζούκ (σύγχρονα τουρκικά: "Selçuk", τουρκμενικά: "Seljuk", περσικά: سلجوق "Saljūq", πέθανε γύρω στο 1038) ήταν ο επώνυμος ήρωας των Σελτζουκιδών τούρκων. Ήταν γιος κάποιου Τοκάκ ("Toqaq") με παρατσούκλι "Temür Yalığ" (σημαίνει «του σιδερένιου τόξου») και είτε ο αρχηγός, είτε εξέχον μέλος της φυλής Κενέκ ("Kınık") των Ογούζων Τούρκων. Το 985 η φατρία του διασπάστηκε από τον κορμό των Tokuz Oghuz, μία συνομοσπονδία εννιά φατριών που ήταν εγκατεστημένοι ανάμεσα στην Αράλη και την Κασπία. Εγκαταστάθηκαν προσωρινά στην δεξιά όχθη του κάτω Συρ Ντάρια (Ιαξάρτης), στην κατεύθυνση της Τζέντ, κοντά στο Κζιλ Ορντά στο σημερινό νοτιοκεντρικό Καζακστάν. Εκεί ο Σελτζούκ προσηλυτίστηκε στο Ισλάμ.

Τα βιβλικά ονόματα των τεσσάρων γιων του — Mikâîl ("Μιχαήλ ιμπν Σελτζούκ"), Isrâîl ("Αρσλάν Ισραήλ"), Mûsâ ("Μωυσής"), και Yûnus ("Ιωνάς") — υποδεικνύουν προηγούμενη εξοικείωσή του είτε με τον Ιουδαϊσμό των Χαζάρων, είτε με τον Νεστοριανισμό. Σύμφωνα με κάποιες πηγές, ο Σελτζούκ ξεκίνησε την καριέρα του ως αξιωματικός στον χαζαρικό στρατό.

Το όνομα Σελτζούκ από τα χρόνια του Σελτζούκ και έπειτα αποτελεί κοινό αντρικό όνομα των Τούρκων.
Μισέλ Τουρνιέ

Ο Μισέλ Τουρνιέ ("Michel Tournier", Παρίσι, 19 Δεκεμβρίου 1924 - Σουαζέλ, 18 Ιανουαρίου 2016) ήταν Γάλλος συγγραφέας με πολύπλευρο συγγραφικό έργο.
Νίκος Κοτσελόπουλος

Ο Νίκος Κοτσελόπουλος(1864-1921) είναι ποιητής από το Κραμποβό Αρκαδίας (Καστανοχώρι). Πολυγραφότατος ποιητής, που ασχολήθηκε και με τη δραματουργία. Το πρώτο του κωμειδύλλιο, με τίτλο «Μετά την επιστροφήν», το έγραψε σε ηλικία 21 ετών. Ακολούθησαν η έμμετρη κωμωδία «Κουφιοκεφαλάκης», το κωμικό παιχνίδι «Η λύση του προβλήματος», «Ο μπεμπές», «Ο γεροξούρας», «Ποιητής και δικηγόρος», η μονόπρακτη κωμωδία «Οι ζηλιάρηδες».

Το πιο επιτυχημένο έργο του ήταν το κωμειδύλλιο «Οι σφουγγαράδες», ενώ η Επιθεώρησή του επιγραφόμενη «Έπεσε», η οποία είχε έντονη πολιτική σάτιρα, έκανε πρεμιέρα στις 23-2-1895 και έπεσε μετά από 4 μόλις παραστάσεις.
Volkswagen Taro

Το Volkswagen Taro ήταν ένα μεσαίο επαγγελματικό pick-up αυτοκίνητο, που κατασκευάστηκε από τη γερμανική αυτοκινητοβιομηχανία Volkswagen, από το Φεβρουάριο του 1989 έως το Μάρτιο του 1997, αν και ουσιαστικά δεν ήταν ξεχωριστό μοντέλο, αλλά μια παράλληλη έκδοση του pick-up Toyota Hilux πέμπτης γενιάς.

Taro
Κατηγορία:Γερμανικά αυτοκίνητα
Εντούρνε Πασαμπάν

H Εντούρνε Πασαμπάν Λιζαριμπάρ ("Edurne Pasaban Lizarribar", 1 Αυγούστου 1973) είναι Βάσκα Ισπανίδα ορειβάτις, από την επαρχία Γκιπούσκοα της αυτόνομης κοινότητας των Βάσκων, στην Ισπανία. Στις 17 Μαΐου, 2010, έγινε ο 21ος άνθρωπος στον κόσμο και η πρώτη γυναίκα που αναρριχήθηκε και τις 14εις κορυφές 8.000. Η πρώτη «οκτάρα» κορυφή της κατακτήθηκε στις 23 Μαΐου 2001, όταν σκαρφάλωσε στην κορυφή του Έβερεστ.
Σύνδεσμος Γιουγκοσλαβικής Δημοκρατικής Πρωτοβουλίας

Ο Σύνδεσμος Γιουγκοσλαβικής Δημοκρατικής Πρωτοβουλίας ήταν μια πολιτική οργάνωση στην Γιουγκοσλαβία από το 1989 έως το 1992.

Ιδρύθηκε την άνοιξη του 1989 στο Ζάγκρεμπ. Τα μέλη της ήταν κυρίως αριστεροί και φιλελεύθεροι διανοούμενοι που υποστήριζαν μία ενιαία σοσιαλιστική Γιουγκοσλαβία.

Πρόεδρος ήταν ο Μπράνκo Χόρβατ ακολουθούμενος από τον Νεμπόισα Πόποβ, διευθυντής ήταν ο Ζάρκο Πουχόβσκι.

Στις σερβικές βουλευτικές εκλογές το 1990 πήρε το 0,5% και κέρδισε 1 έδρα. 

Στις προεδρικές εκλογές του 1990 στη Σερβία υποστήριξαν την υποψηφιότητα του Ιβάν Τζούριτς σε συνεργασία με την Συμμαχία των μεταρρυθμιστικών Δυνάμεων της Γιουγκοσλαβίας για τη Σερβία και πήρε την τρίτη θέση με 5,5% των ψήφων.
Γκαστόν Ντεσάν

Ο Γκαστόν Ντεσάν (γαλ. "Gaston Deschamps", Melle 1861 - Παρίσι 1931) ήταν Γάλλος αρχαιολόγος, περιηγητής και συγγραφέας. 

Μετά τις εγκύκλιες σπουδές του φοίτησε στην École normale supérieure (Paris) και το 1885 διορίσθηκε στη Γαλλική Σχολή Αθηνών για μια τριετία. Οι αρχαιολογικές αποστολές στη Μικρά Ασία, στην Αμοργό και στην κοιλάδα του Σπερχειού, στις οποίες συμμετείχε μαζί με άλλους συναδέλφους του, ήταν επιτυχείς.

Όταν επέστρεψε στη Γαλλία δίδαξε στο Collège de France και στη συνέχεια στη "Journal des Débats". Μετά την αποχώρηση του Ανατόλ Φρανς (1893) ανέλαβε τη στήλη Vie Littéraire της εφημερίδας "Le Temps".
Ένωση των Ρομά της Σερβίας

Η Ένωση των Ρομά της Σερβίας (σερβικά: "Унија Рома Србије") είναι μειονοτικό πολιτικό κόμμα των Ρομά το οποία δραστηριοποιείται στην Σερβία.

Στις εκλογές για την Εθνοσυνέλευση της Σερβίας, που πραγματοποιήθηκε τον Ιανουάριο του 2007 με πρόεδρο τον Ράικο Ντιούριτς κέρδισε 17.128 ψήφους, ή το 0,42% των ψηφοφόρων, και ως μειονότητα κόμμα κέρδισε μία έδρα στη Σερβική εθνοσυνέλευση.
Λιζιέ Ρισιέ

Ο Λιζιέ Ρισιέ (γαλλικά: "Ligier Richier"1500-1567), ήταν Γάλλος γλύπτης. Θεωρείται ο πιο γνωστός μιας δυναστείας γλυπτών της Λωραίνης.
"Lamentation of Christ", στο ναό του Σαιν Μισέλ, στο [[Σαιντ-Ετιέν]] της [[Γαλλία]]ς.
thumb|right|300px|"Le Transi de René de Chalon", στο ναό του Σαιν Ετιέν.
Στέφαν Κάουφμαν

Ο Στέφαν Κάουφμαν ("Stefan Kaufmann", 4 Αυγούστου 1960) είναι Γερμανός μουσικός γνωστός ως ντράμερ των Accept από το 1979 μέχρι το 1994 και αργότερα, ως κιθαρίστας των U.D.O. μέχρι το 2012.
Γ17 πλους

Το Γ17 πλους (Γ17+) ("σερβικά : Г17 плус") ήταν ένα φιλελεύθερο-συντηρητικό πολιτικό κόμμα στη Σερβία, που υπήρχε από το 2002 μέχρι το 2013, όταν συγχωνεύθηκε στο κόμμα Ηνωμένες περιοχές της Σερβίας.

Ιδρύθηκε ως μη κυβερνητική οργάνωση που ασχολείται με οικονομικά θέματα και το 2002 το μετέτρεψαν σε πολιτικό κόμμα που έγινε μέρος πολλών εκάστοτε κυβερνήσεων συνασπισμού στη Σερβία καθ' όλη τη δεκαετία του 2000 και στις αρχές της δεκαετίας του 2010.
Death to False Metal

Το "Death to False Metal" είναι μια συλλογή τραγουδιών από την αμερικανική εναλλακτική ροκ μπάντα Weezer. Κυκλοφόρησε στις 2 Νοεμβρίου του 2010 από την Geffen Records. Το άλμπουμ αποτελείται από πολλά ακυκλοφόρητα κομμάτια από όλη την καριέρα των Weezer. Ο τραγουδιστής και κιθαρίστας, Rivers Cuomo δήλωσε "Μαζί τα τραγούδια αυτά είναι το άλμπουμ που πρέπει λογικά να ακολουθήσει το Hurley". Το άλμπουμ έκανε το ντεμπούτο του στο νούμερο 48 στο Billboard 200. 

Το άλμπουμ κυκλοφόρησε ταυτόχρονα με την deluxe έκδοση του δεύτερου στούντιο άλμπουμ της μπάντας, Pinkerton. Ο τίτλος προέρχεται από μια φράση που χρησιμοποιούσε ο Cuomo και ο νεότερος αδελφός του όταν ήταν παιδιά.

Το "Turning Up the Radio" γράφτηκε με κάποιους τυχερούς θαυμαστές στα πλαίσια του πρότζεκτ του Rivers Cuomo, "Let's Write A Sawng".
Αλέξανδρος Χονδρονάσιος

Ο Αλέξανδρος Χονδρονάσιος (1902-1996) ήταν Έλληνας πολιτικός, βουλευτής Λάρισας με το κόμμα της ΕΔΑ από το 1958 έως το 1961. Εν συνεχεία, από το 1964 έως το 1967 οπότε εξαναγκάστηκε σε παραίτηση από τη χούντα, υπηρέτησε ως Δήμαρχος Λαρισαίων, αξίωμα στο οποίο υπηρέτησε και από το 1979 έως την παραίτησή του, το 1980.
Συνασπισμός κομμάτων της Βοϊβοντίνα

Ο Συνασπισμός κομμάτων της Βοϊβοντίνα ("σερβικά : Коалиција "Војвођанске партије"") ήταν μια πολιτική συμμαχία στις εκλογές στη Σερβία στις 21 Ιανουαρίου 2007. Η συμμαχία κέρδισε 0,18% της λαϊκής ψήφου χωρίς να κερδίσει έδρες στο κοινοβούλιο. 

Η συμμαχία σχηματίστηκε από τα κόμματα :
* Κόμμα της Βοϊβοντίνα
* Κίνημα πολιτών της Βοϊβοντίνα
* Βοϊβοντίνα μας 
* Κόμμα Σύρμιας
* Κόμμα της μειοψηφίας των επενδυτών 
* Κόμμα συνταξιούχων και ανέργων
* Κόμμα Συνταξιούχων και Εργαζομένων της Σερβίας

Ο ηγέτης της πολιτικής συμμαχίας ήταν o Ιγκόρ Κουργιάτσκι.
Σερβικό Σοσιαλδημοκρατικό κόμμα

μικρογραφία|Μέλη του κόμματος το 1905
Το Σερβικό Σοσιαλδημοκρατικό κόμμα ("σερβικά : Српска социјалдемократска партија") ήταν πολιτικό κόμμα που δραστηριοποιήθηκε στο Βασίλειο της Σερβίας και το Βασίλειο των Σέρβων, Κροατών και Σλοβένων από το 1903 μέχρι το 1919.

Κατά τη σύντομη δράση του ξέσπασαν οι Βαλκανικοί πόλεμοι και στις παραμονές του Πρώτου παγκοσμίου πολέμου είχε αντιπολεμικό πρόγραμμα και η ιδεολογία του κόμματος βασίζονταν στην ιδέα της ταξικής επανάστασης και της ενοποίησης των λαών των Βαλκανίων σε μία συνομοσπονδία. Το Σοσιαλδημοκρατικό κόμμα της Σερβίας εισήλθε στην Σερβική ιστορία ως το μόνο πριν από το μεγάλο πόλεμο ψηφοφορίας στο κοινοβούλιο κατά τον πόλεμο, όπως χαρακτηρίστηκε, του προϋπολογισμού.
BBC Studioworks

Το BBC Studioworks (πρώην BBC Studios και Post Production) είναι μία εμπορική θυγατρική εταιρεία του BBC, η οποία κατέχει τηλεοπτικά στούντιο και παρέχει ψηφιακές υπηρεσίες στα μέσα ενημέρωσης.

Συνεργάζεται με ραδιοτηλεοπτικούς οργανισμούς και με εταιρείες παραγωγής, για την μετάδοση των εκπομπών Deal or No Deal, A League of Their Own, EastEnders και Strictly Come Dancing. Μερικοί από αυτούς είναι οι: BBC, ITV, Channel 4, Channel 5, Sky, Endemol Shine και FremantleMedia.

Καθώς το Κέντρο Τηλεόρασης του BBC στο δυτικό Λονδίνο ανακαινιζόταν το 2013, η εταιρεία έχει μετακομίσει στο "BBC Elstree Centre", από όπου γυρίζεται η σειρά "EastEnders" και διαχειρίζεται το στούντιο D, το οποίο είναι μεγαλύτερο από το Στούντιο 1, το οποίο κατείχε η εταιρεία η οποία πήρε τη σημερινή ονομασία της το Μάιο του 2016 ενώ τον επόμενο χρόνο επέστρεψε στην παλιά της έδρα στο Κέντρο Τηλεόρασης.
Γιόχαν Γιάκομπ Φρόμπεργκερ

Ο Γιόχαν Γιάκομπ Φρόμπεργκερ ("Johann Jakob Froberger", Στουτγκάρδη, 18 Μαΐου 1616 - Χέρικορτ, Μοντμπέλιαρντ, 7 Μαΐου 1667) ήταν Γερμανός τσεμπαλίστας, οργανίστας (τιτλούχος οργάνου στην αυλή της Βιέννης 1636 - 1657) και συνθέτης. Ανήκε σε οικογένεια μουσικών και σπούδασε κάτω απο την καθοδήγηση του πατέρα του και του Γ.Β Στάιγκλεντερ. Το 1637 εώς το 1641 πήγε στη Ρώμη για να τελειοποιηθεί με τον Τζιρόλαμο Φρεσκομπάλντι και πραγματοποίησε πολυάριθμα ταξίδια στην Ευρώπη, παίζοντας σε θριαμβευτικές τουρνέ, ιδιαίτερα στις Βρυξέλες και στο Παρίσι.

Άτυχο ήταν αντίθετα το ταξίδι του στο Λονδίνο (1662) όπου γνώρισε την πλήρη εξαθλίωση. Στα τελευταία χρόνια της ζωής του είχε την φιλοξενία της δούκισσας Σίβυλλας της Βυρτεμβέργης.

Οι παραγωγές του αποκλειστικά αφιερωμένες στο όργανο και στο τσέμπαλο, περιλαμβάνουν δύο συλλογές απο παρτίτες, τοκκάτες, τραγούδια, ελεύθερες συνθέσεις και πολλές σκόρπιες σελίδες χειρόγραφες. Ιδιαίτερα επιβλητική είναι η σύνθεση που πραγματοποιήθηκε ανάμεσα στην Ιταλική, τη Γαλλική και τη Γερμανική σχολή, η οποία έμελλε να είναι ο σύνδεσμος ανάμεσα στον Φρεσκομπάλντι και τον Γ.Σ Μπαχ και που μόνη της υπήρξε μία από τις πιό επιτυχημένες εκφράσεις της τέχνης του οργάνου του 17ου αιώνα.


Κατηγορία:Συνθέτες του Μπαρόκ
Γιουγκοσλαβική μουσουλμανική οργάνωση

Η Γιουγκοσλαβική μουσουλμανική οργάνωση ήταν πολιτικό κόμμα του Βασιλείου της Γιουγκοσλαβίας που εκπροσωπούσε όλους τους μουσουλμάνους του βασιλείου. Ιδρύθηκε στο Σεράγεβο στις 16 Φεβρουαρίου 1919 με ηγέτη τον Μέχμετ Σπάχο.

Το κόμμα είχε σημαντική επιρροή στα ισλαμικά θρησκευτικά ιδρύματα και κυριάρχησε στην πολιτική ζωή στη Βοσνία. Το κόμμα έκανε έκκληση προς τους μουσουλμάνους σε όλη τη Γιουγκοσλαβία, καλώντας τους να μη μεταναστεύουν στην Τουρκία. Το κόμμα τόνιζε την εθνική συνείδηση περισσότερο από τη μουσουλμανική θρησκεία.

Το 1921 ένωσε τις δυνάμεις του με τα κυβερνώντα σερβικά κόμματα. Η υποστήριξή του ήταν σημαντική προκειμένου να διαμορφωθεί το νέο σύνταγμα. Πολύ σύντομα όμως άφησε τον συνασπισμό και πέρασε στην αντιπολίτευση. Σύναψε βραχυπρόθεσμη συμμαχία με το Λαϊκό κόμμα Σλοβενίας και το Κροατικό Αγροτικό κόμμα, αλλά το 1925 η συμμαχία κατέρρευσε και οι παραστρατιωτικοί προσπάθησαν να δολοφονήσουν τον Σπάχο.

Το 1927 σύναψε συμμαχία με το Δημοκρατικό κόμμα Γιουγκοσλαβίας που ονομάζεται "Δημοκρατική Ένωση". Στις εκλογές του 1927 ο συνασπισμός απέτυχε και η Μουσουλμανική οργάνωση τάχτηκε με τα κυβερνώντα κόμματα.

Με την δικτατορία του Ιανουαρίου επίσημα καταργήθηκε και η ηγεσία του συνελήφθη. Μετά τον θάνατο του βασιλιά Αλεξάνδρου και την επιστροφή της πολιτικής ελευθερίας το κόμμα αναδιοργανώθηκε και ο Σπάχο επέλεξε να εισέλθει στη Γιουγκοσλαβική Ριζοσπαστική Ένωση μαζί με το Λαϊκό Ριζοσπαστικό κόμμα Σερβίας και το Λαϊκό κόμμα Σλοβενίας. Ως μέλος του συνασπισμού έλαβε μέρος στην κυβέρνηση του Μίλαν Στογιαντίνοβιτς και μετά τις εκλογές το 1938 στη κυβέρνηση Ντράγκισα Τσβέτκοβιτς. Η Γιουγκοσλαβική Μουσουλμανική Οργάνωση σταμάτησε όλες τις δραστηριότητες της κατά τον Β παγκόσμιο πόλεμο και τον Απρίλιο του 1941.
The Hunting Party

Το "The Hunting Party" είναι το έκτο στούντιο άλμπουμ από το αμερικανικό ροκ συγκρότημα Linkin Park. Παραγωγοί ήταν τα μέλη της μπάντας, Mike Shinoda και Brad Delson. Ο Rob Cavallo έκανε συμπαραγωγή στο "Wastelands" και ο Emile Haynie έκανε συμπαραγωγή στο "Final Masquerade". Κυκλοφόρησε από την Warner Bros Records στις 13 Ιουνίου του 2014 και είναι το πρώτο album μετά το "Meteora" στο οποίο δεν είναι παραγωγός ο Rick Rubin. Ο τίτλος, The Hunting Party, είναι μια αλληγορία: οι Linkin Park είναι η ομάδα που κυνηγάει για να φέρει πίσω την ενέργεια και την ψυχή του ροκ. 

Το "The Hunting Party" απομακρύνεται από τον ηλεκτρονικό ροκ ήχο των δύο προηγούμενων άλμπουμ τους. Το άλμπουμ περιγράφεται από τον Shinoda ως απλά "ένας ροκ δίσκος". Ο δίσκος πήρε λιγότερο από ένα χρόνο για να ηχογραφηθεί και να παραχθεί, με τα κομμάτια να έχουν γραφτεί στα στούντιο από την μπάντα μέσω αυτοσχεδιασμών. Το άλμπουμ περιλαμβάνει εμφανίσεις από τον Page Hamilton των Helmet, τον Rakim, τον Daron Malakian των System of a Down και τον Tom Morello των Rage Against the Machine. 

Το άλμπουμ προωθήθηκε από το συγκρότημα και την Warner Bros, με πολλαπλά διαφημιστικά τρέιλερ και συνεντεύξεις που δημοσιεύονταν στην πορεία προς την κυκλοφορία του άλμπουμ και ακουστικά πάρτι που διεξάγονταν σε όλο τον κόσμο σε πολλαπλές ημερομηνίες. Η μπάντα επίσης ξεκίνησε την "Carnivores Tour", μια διπλή περιοδεία με τους Thirty Seconds to Mars, για την υποστήριξη του άλμπουμ. Μέχρι στιγμής έχουν κυκλοφορήσει τρία singles και δύο διαφημιστικά singles από το The Hunting Party: το "Guilty All the Same" τον Μάρτιο του 2014, το "Until It's Gone" τον Μάιο του 2014, καθώς και τα "Wastelands", "Rebellion" και "Final Masquerade" τον Ιούνιο του 2014.
Πολιορκία της Κωνσταντινούπολης (1411)

Η Πολιορκία της Κωνσταντινούπολης (1411) έλαβε χώρα κατά τη διάρκεια του Οθωμανικού Εμφυλίου Πολέμου (20 Ιουλίου 1402 - 5 Ιουλίου 1413), όταν το χάος επικράτησε στην Οθωμανική Αυτοκρατορία μετά την ήττα του Σουλτάνου Βαγιαζήτ Α' από τον Τιμούρ. Αν και ο Μεχμέτ Τσελεμπή είχε ανακηρυχτεί Σουλτάνος από τον Τιμούρ μετά τη μάχη της Άγκυρας, τα αδέρφια του Ίσα Τσελεμπή, Μουσά Τσελεμπή, Σουλεϊμάν Τσελεμπή και αργότερα ο Μουσταφά Τσελεμπή, αρνήθηκαν να αποδεχτούν την κυριαρχία του και ο καθένας αποφάσισε να διεκδικήσει τον θρόνο. Ως αποτέλεσμα, η Οθωμανική Αυτοκρατορία πέρασε στη φάση ενός εμφυλίου πολέμου, ο οποίος διήρκησε μέχρι τη μάχη του Τσαμούρλου στις 5 Ιουλίου 1413, η οποία έληξε με νίκη του Μεχμέτ Τσελεμπή, ο οποίος ανακηρύχτηκε Σουλτάνος Μωάμεθ Α΄.
American Horror Story

Το American Horror Story είναι τηλεοπτική σειρά τρόμου παραγωγής των Ράιαν Μέρφι και Μπραντ Φάλτσακ. Αποτελείται από Θεματικά διαφορετικές σεζόν, κάθε μία εκ των οποίων περιγράφει ξεχωριστές ιστορίες με νέους χαρακτήρες και νέα γεγονότα.

Η πρώτη σεζόν λαμβάνει χώρα στο Λος Άντζελες και ακολουθεί τη ζωή μίας οικογένειας που μετακομίζει σε ένα σπίτι που το στοιχειώνουν οι πρώην ιδιοκτήτες του. Τα γεγονότα της δεύτερης σεζόν διαδραματίζονται στη Μασαχουσέτη του 1964 και συγκεκριμένα σε ένα άσυλο για ψυχασθενείς εγκληματίες, όπου και εξελίσσονται οι ιστορίες τους. Η τρίτη σεζόν εστιάζει στις διαμάχες μεταξύ μαγισσών και ατόμων που χρησιμοποιούν βουντού. Τα γεγονότα λαμβάνουν χώρα στη Νέα Ορλεάνη το 2013, αλλά γίνονται αναφορές και σε αρκετά γεγονότα του 1800. Η τέταρτη σεζόν εκτυλίσσεται σε ένα τσίρκο, στη Φλόριντα του 1950, ενώ η πέμπτη σε ένα στοιχειωμένο ξενοδοχείο στο Λος Άντζελες του 2015. Η έκτη σεζόν επικεντρώνεται σε ένα ζευγάρι που μετακομίζει από το Λος Άντζελες στο Roanoke Island της Βόρειας Καρολίνα. Στην έβδομη σεζόν η σειρά εστιάζει σε ένα ομοφυλόφιλο ζευγάρι στο Μίσιγκαν λίγο πριν τις Προεδρικές Εκλογές του 2016. Στην όχδοη σεζόν η σειρά αναφέρεται στην αποκάλυψη και στην σύναξη των μαγισσών του τρίτου κύκλου. Στην έννατη σεζόν η σειρά αναφέρεται το 1984 στην Καλιφόρνια την περίοδο των Ολυμπιακών Αγώνων, σε μια ομάδα παιδιών που πάνε σε μια απομονωμένη κατασκήνωση.
Βυζαντινο-Οθωμανικοί Πόλεμοι

Οι Βυζαντινο-Οθωμανικοί Πόλεμοι ήταν σειρά καθοριστικών συγκρούσεων μεταξύ των Οθωμανών και των Βυζαντινών που οδήγησαν στην τελική κατάλυση της Βυζαντινής Αυτοκρατορίας και στην κυριαρχία των Οθωμανών.

Το 1204, η Κωνσταντινούπολη είχε καταληφθεί από τους Σταυροφόρους και η Βυζαντινή Αυτοκρατορία, η οποία είχε αποδυναμωθεί από τη βασιλεία της δυναστείας των Αγγέλων, διαμελίστηκε ουσιαστικά σε διάφορα κομμάτια. Εκμεταλλευόμενο την κατάσταση, το Σουλτανάτο του Ρουμ ξεκίνησε να καταλαμβάνει περιοχές στη Δυτική Μικρά Ασία μέχρι την εποχή που η Αυτοκρατορία της Νίκαιας στάθηκε ικανή να απωθήσει τους Σελτζούκους και να επαναφέρει τη βυζαντινή κυριαρχία στις χαμένες περιοχές. Ταυτόχρονα, η Κωνσταντινούπολη - που βρισκόταν υπό την κυριαρχία της Λατινικής Αυτοκρατορίας - ανακαταλήφθηκε από την Αυτοκρατορία της Νίκαιας. Ωστόσο, η θέση της Βυζαντινής Αυτοκρατορίας στην ευρωπαϊκή ήπειρο παρέμεινε ασαφής λόγω της παρουσίας των αντίπαλων βασιλείων της Ηπείρου, της Σερβίας και της Βουλγαρίας. Το γεγονός αυτό σε συνδυασμό με την αποδυνάμωση του Σουλτανάτου του Ρουμ (κυρίου αντιπάλου του Βυζαντίου στην Ασία) οδήγησε στη μεταφορά δυνάμεων από τη Μικρά Ασία στη Θράκη. Ωστόσο, η αποδυνάμωση του Σουλτανάτου του Ρουμ δεν σήμανε την αποκατάσταση της βυζαντινής κυριαρχίας στην Ασία καθώς οι γαζήδες ξεκίνησαν να καταλαμβάνουν επικράτειες των Βυζαντινών και των Σελτζούκων. Παράλληλα, οι περιοχές που βρίσκονταν υπό την κυριαρχία ενός μπέη ονόματι Οσμάν Α' αποτελούσαν απειλή για τη Νίκαια και την Κωνσταντινούπολη. Μέχρι το 1299, ο Οσμάν ανακήρυξε τον εαυτό του Σουλτάνο και η επικράτεια του έμεινε γνωστή ως Οθωμανική Αυτοκρατορία.

Μέσα σε 50 χρόνια, οι Οθωμανοί κατέλαβαν τις βυζαντινές περιοχές στη Μικρά Ασία και μέχρι το 1380, οι Οθωμανοί είχαν καταλάβει τη Θράκη. Μέχρι περίπου το 1400, η κάποτε παντοδύναμη Βυζαντινή Αυτοκρατορία είχε στην κυριαρχία της τα εδάφη του Δεσποτάτου του Μοριά, μερικά νησιά του Αιγαίου και ένα κομμάτι εδάφους στη Θράκη που οδηγούσε κατ' ευθείαν στην πρωτεύουσα. Η Σταυροφορία της Νικόπολης το 1396, η εισβολή του Τιμούρ το 1402 και η Σταυροφορία της Βάρνας το 1444 επέτρεψαν στην Κωνσταντινούπολη να αποφύγει την ήττα μέχρι το 1453. Μετά τη λήξη των Βυζαντινο-Οθωμανικών Πολέμων, η Οθωμανική Αυτοκρατορία αποτελούσε μεγάλη δύναμη στην ανατολική Μεσόγειο.
Όρος Βίνσεν

Το Όρος Βίνσεν (ΔΦΑˈ|v|ɪ|n|s|ən|_|m|æ|ˈ|s|iː|f) είναι το υψηλότερο βουνό της Ανταρκτικής, στην οροσειρά Σέντινελ των ορέων Έλσγουορθ, στην Τράπεζα πάγου Ρον κοντά στη βάση της χερσονήσου της Ανταρκτικής. Ο ορεινός όγκος βρίσκεται σε απόσταση από τον νότιο πόλο με μήκος και πλάτος . Το υψηλότερο σημείο είναι το όρος Βίνσεν, που ονομάστηκε έτσι το 2006 από τον Καρλ Βίνσεν, μέλος του Κογκρέσου των ΗΠΑ από την Τζόρτζια . 

To όρος Βίνσεντ αναγνωρίστηκε οπτικά από αεροσκάφος του πολεμικού Ναυτικού των ΗΠΑ το 1958 και η πρώτη ανάβαση στην κορυφή του έγινε το 1966. Αποστολή του 2001 ήταν η πρώτη που πραγματοποίησε ανάβαση μέσω της ανατολικής διαδρομής και πήρε μετρήσεις GPS για το ύψος της κορυφής. Από τον Φεβρουάριο του 2010, 1.400 ορειβάτες προσπάθησαν να φτάσουν στην κορυφή του όρους Βίνσεν.
Κερατόσαυρος

Ο κερατόσαυρος ("Ceratosaurus") γένος σαυρίσχιων ερπετών της υπόταξης των θηροπόδων, που έχει εκλείψει. Περιλάμβανε σαρκοφάγους δεινόσαυρους, οι οποίοι περπατούσαν στα δύο πόδια, είχαν μακριά, δυνατή ουρά σχήματος S και έφεραν ένα κοντό κέρατο στο ρύγχος τους, απ’ όπου έλαβαν και την επιστημονική τους ονομασία. Τα ζώα αυτά ήταν ισχυροί θηρευτές τεραστίων διαστάσεων, όπως μαρτυρεί το μήκος του σκελετού τους που φτάνει τα 6 μ., και μπορούσαν να φτάσουν σε βάρος τον 1 τόνο. Είχαν μεγάλα μάτια, πιθανότατα και καλή όραση, και διέθεταν ισχυρές σιαγόνες με μεγάλα κοφτερά δόντια. Απολιθωμένα λείψανα των δεινοσαύρων αυτών, οι οποίοι έζησαν κατά την ανώτερη ιουρασική περίοδο του μεσοζωικού αιώνα, βρέθηκαν στη βορειοδυτική Αμερική (Κολοράντο και Γιούτα) και στην Αφρική (Τανζανία). Τυπικός αντιπρόσωπος του γένους ήταν το είδος "Ceratosaurus nasicornis".
Μήκος: 4-7 μέτρα από το ρύγχος ως την ουρά Διακριτικά χαρακτηριστικά: Κυνηγά κατά αγέλες και διακρίνεται για τα πολλά διακοσμητικά ποικίλματα στο κεφάλι.Πολλά είδη έχουν μεγάλα κέρατα στο ρύγχος και μπροστά ή πάνω από τις οφθαλμικές κόγχες. Στο ρινόκερο Κερατόσαυρο, τα κέρατα, ο λαιμός, η ράχη και η ουρά έχουν έντονο κόκκινο χρώμα. Τα πλευρά του έχουν θαμπό γκρι χρώμα και κόκκινες οριζόντιες ραβδώσεις. Ο κοντός, πανίσχυρος λαιμός και η ράχη του είναι θωρακισμένα με οστέινες φολίδες. Γενικά οι Κερατόσαυροι δεν έχουν φτέρωμα, εκτός από τα νεαρά και τα αρσενικά την εποχή του ζευγαρώματος, το οποίο επιδεικνύουν κατά τον ανταγωνισμό σε αρένες. Τα πολύ μεγάλα δόντια τους, ακόμη και για θηριόποδα και το πολύ μεγάλο άνοιγμα των σιαγόνων, τους επιτρέπουν να σκίζει εύκολα τις σάρκες των θυμάτων τους. Τα ζευγάρια είναι μόνιμα και επιστρέφουν κάθε έτος στους ίδιους τόπους φωλιάσματος. Οι γονείς φροντίζουν τα μικρά τους για μήνες μετά την εκκόλαψή τους, μαθαίνοντάς τα να κυνηγούν. Συμπεριφορά και κατοικία: Κυνηγά σε ομάδες 3 ή 4 ζώων, που αποτελούνται συνήθως από άτομα του ενός μόνου φύλου. Προτιμά να στήνει ενέδρες παρά να καταδιώκει το θύμα του. Επιτίθεται σε Ιγκουανοδοντίδες, αν και ο ρινόκερος Κερατόσαυρος ειδικεύεται στο κυνήγι θωρακισμένων δεινόσαυρων, όπως του αρματομένου Στεγόσαυρου. Μερικά από τα πιο μεγαλόσωμα είδη Κερατόσαυρων κυνηγούν αποκλειστικλα σαυρόποδα. Για παράδειγμα, ο αφρικανικός πελώριος Κερατόσαυρος τρέφεται με γιγάντια σαυρόποδα όπως βραχιόσαυρους.
Φιλελεύθερο κόμμα Σερβίας

Το Φιλελεύθερο κόμμα Σερβίας ("σερβικά : Српској либералној странци") ήταν πολιτικό κόμμα της Σερβίας από το 1989 έως το 2014. Ιδρύθηκε από τους Κόστα Σαβόσκι και Νίκολα Μιλόσεβιτς στις 14 Δεκεμβρίου 1989 και καταχωρήθηκε στις πολιτικές οργανώσεις στις 7 Αυγούστου 1990.

Το κόμμα συμμετείχε πρώτη φορά στις προεδρικές εκλογές του 1990 όπου υποστήριξε την υποψηφιότητα του Πέντραγκ Βούλετιτς. Ο Βούλετιτς πήρε 5.019 ψήφους ή το 0,10 %. 

Στις 24 Ιανουαρίου 2014 το Φιλελεύθερο κόμμα δεν κατάφερε να μαζέψει 10.000 υπογραφές που χρειαζόταν για την έκδοση νέας άδειας πολιτικού κόμματος. Μετά από αυτή την εξέλιξη το κόμμα αποφασίστηκε να συνεχίσει σαν μη κυβερνητική οργάνωση και όταν καταφέρει να αποκτήσει πόρους και τις ανάλογες υπογραφές να ξανά κατέβει στις εκλογές. Τελευταίος πρόεδρος των Φιλελευθέρων ήταν ο Ντούσαν Μιχαΐλοβιτς.
Χώρα των Ιλλινόις

300px|right|thumb|"Pais des Ilinois" (Χώρα των Ιλλινόις) το 1717

Η Χώρα των Ιλλινόις (Γαλλικά: Pays des Illinois), επίσης γνωστή ως Άνω Λουιζιάνα (Γαλλικά: Haute-Louisiane), ήταν μία περιοχή σε ότι είναι τώρα οι Μεσοδυτικές Ηνωμένες Πολιτείες που εξερευνήθηκε και αποικίσθηκε από τους Γάλλους κατά τον 17ο και τον 18ο αιώνα, και η οποία έγινε μέρος της Νέας Γαλλίας. Ο όρος αποδόθηκε σε ολόκληρη την λεκάνη απορροής του Άνω Ποταμός Μισσισσιππής, αν και οι οικισμοί ήταν συγκεντρωμένοι εκεί που σήμερα βρίσκονται οι πολιτείες Ιλλινόις, Μιζούρι και Ιντιάνα. Αφού εξερευνήθηκε αρχικά το 1673, από τον Γκρην Μπέι στον ποταμό Αρκάνσας, από την αποστολή του Λουδοβίκου Ζολιέ και του Ιακώβου Μαρκέτ, η έκταση σύντομα διεκδικήθηκε από την Γαλλία και αργότερα έγινε μέρος της Λουιζιάνας, μαζί με την Κάτω Λουιζιάνα.

Μέχρι το 1717, η "Χώρα των Ιλλινόις" υπαγόταν στην γαλλική επαρχία του Καναδά, αλλά με διάταγμα του Λουδοβίκου ΙΕ΄, η Χώρα των Ιλλινόις προσαρτήθηκε στην γαλλική επαρχία της Λουιζιάνας, με βόρειο σύνορο να είναι ο Ποταμός Ιλλινόις. Τα εδάφη έτσι έγιναν γνωστά ως "Άνω Λουιζιάνα". Στα μέσα του 18ου αιώνα, οι μείζονες οικισμοί ήταν οι εξής: Καχόκια, Κασκάσκια, Σαρτρ, Σαιν Φιλίπ και Πραιρί ντυ Ροσε, όλοι στην ανατολική πλευρά του Μισσισσιππή στο σημερινό Ιλλινόις· και Σαιντ Ζενεβιέβ στην απέναντι πλευρά του Ποταμού Μιζούρι, καθώς και το Οχυρό Βινσέν εκεί που τώρα είναι το Ιντιάνα. Στην δεκαετιά του 1720 υπήρχε μία κυβερνητική υποδομή, στην οποία οι τοπικές κωμοπόλεις έκδιναν αναφορά στον διοικητή του Φορ ντε Σαρτρ (κοντά στο σημερινό Πραιρί ντυ Ροσέ), ο οποίος με την σειρά του έδινε αναφορά στον κυβερνήτη στρατηγό της Λουιζιάνας στην Νέα Ορλεάνη.

Η Άνω Λουιζιάνα ανατολικά του Ποταμού Μισσισσιππή παραχωρήθηκε στους Βρετανούς το 1763 και η δυτική στους Ισπανούς, μετά τον Γαλλοϊνδιανικό Πόλεμο. Κάποιοι Γαλλοκαναδοί άποικοι παρέμειναν στην περιοχή, ενώ άλλοι διέσχισαν τον Μισσισσιππή, σχηματίζοντας νέους οικισμούς οπως το Σαιν Λουί. Τα ανατολικά του Μισσισσιππή έγιναν μέρος της νέας Βρετανικής Επαρχίας του Κεμπέκ. Ωστόσο, αφότου οι κάτοικοί τους είχαν περάσει υπό την κυριαρχία του γαλλικού Καναδά και ύστερα της Λουιζιάνας για κάποιο διάστημα, οι κάτοικοι επέλεξαν συνταχθούν με τους Αμερικανούς κατά την Αμερικανική Επανάσταση. Τελικά, η δυτική πλευρά του Μισσισσιππή πουλήθηκε στις Ηνωμένες Πολιτείες από τον Ναπολέοντα το 1803. Η Γαλλοκαναδική γλώσσα και κουλτούρα συνέχισε να υφίσταται στην περιοχή, με Γαλλική του Μιζούρι διάλεκτο να συνεχίζει να μιλιέται στον 20ο αιώνα.

Εξαιτίας της αποδασώσεως που προκλήθηκε από την αυξημένη υλοτομία για την παροχή καυσίμων τον 19ο αιώνα εποχή των ατμόπλοιων, ο Ποταμός Μισσισσιππής έγινε ρηχότερος και φαρδύτερος, με περισσότερες σφοδρές πλημμύρες και πλευρικές αλλαγές στο κανάλι του στην έκταση από το Σαιν Λούις στην συμβολή του με τον Ποταμό Οχάιο. Ως συνέπεια, πολλά αρχιτεκτονικά και αρχαιολογικά μνημεία χάθηκαν στην πλημμύρα και την καταστροφή πρώιμων γαλλικών χωριών αποίκων που βρίσκονταν αρχικά κοντά στον ποταμό, όπως τα χωριά Κασκάσκια, Σαιν Φιλίπ και Καχόκια, και το παλιό Σαιντ Ζενεβιέβ.
Is There Anybody Out There? - The Wall Live 1980 - 81

To Is There Anybody Out There? - The Wall Live 1980 - 81 είναι διπλό, ζωντανά ηχογραφημένο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 23 Μαρτίου 2000 μέσω της "EMI" στην Ευρώπη και της "Columbia" στην Αμερική.
Οι ηχογραφήσεις για τον δίσκο πραγματοποιήθηκαν τον Αύγουστο του 1980 και τον Ιούνιο του 1981 στο "Earls Court" του Λονδίνου κατά την περιοδεία για την προώθηση του δίσκου "The Wall".
Το άλμπουμ ανέβηκε στο # 19 στις Ηνωμένες Πολιτείες όπου βραβεύθηκε ως πλατινένιο και το # 15 στην Μεγάλη Βρετανία όπου έγινε χρυσό.
Ερχία

Η Ερχία ή "Έρχια" ή "Ερχιά" ή "Έρχεια" (), (ο δήμος: Ερχίας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Κλάουδια Μπασόλς

Η Κλάουδια Μπασόλς ("Claudia Bassols") καταλανική : [ˈkɫawðiə βəˈsɔɫs], ισπανική [ˈklauðja βaˈsols], γεννημένη στις 3 Οκτωβρίου 1979 στη Βαρκελώνη, είναι ισπανίδα ηθοποιός από την περιοχή της Καταλονίας της Ισπανίας

Η Μπασόλς αποφοίτησε από American School of Barcelona. Η εκπαίδευση της περιλαμβάνει ένα πτυχίο στη μουσική κωμωδία, με περαιτέρω μελέτες του δράματος στο Παρίσι, Λονδίνο, Λος Άντζελες, στο University of North Carolina Wilmington, και στο National Institute of Dramatic Art. Σπούδασε επίσης αγγλική γλώσσα και λογοτεχνία στο Πανεπιστήμιο της Βαρκελώνης

Η Μπασόλς εμφανίστηκε με την Άμπερ Τάμπλιν στην ταινία "Blackout" του 2008, το 2008 πρωταγωνίστησε στη σειρά του PBS "Spain... on the road Again" μαζί με τους Μάριο Μπατάλι, Γκουίνεθ Πάλτροου και Μαρκ Μπίτμαν. Το 2009 η Μπασόλς έπαιξε πρωταγωνιστικό ρόλο στο "The Eagle Path" με τον Ζαν Κλοντ Βαν Νταμ. Η ταινία προβλήθηκε στις Κάννες το 2010, και κυκλοφόρησε στο οικιακό βίντεο το 2012.

Τον Οκτώβριο του 2010 η Μπασόλς περιλήφθηκε στο Sexiest Women Alive Atlas του περιοδικού "Esquire".
Ματζέντα

thumb|Αποχρώσεις ματζέντα

To ματζέντα (magenta) είναι χρώμα κοκκινο-μωβ απόχρωσης και αποτελεί ένα από τα βασικά χρώματα του αφαιρετικού συστήματος χρωμάτων CMYK. Αποτελεί συμπληρωματικό χρώμα του πρασίνου.

Το ματζέντα εισήχθη για πρώτη φορά ως χρώμα μίας νέας βαφής ανιλίνης που ονομάστηκε φούξια (fuchsine), το 1859, μία πατέντα του Γάλλου χημικού Francois-Emmanuel Verguin. Το όνομα άλλαξε σε ματζέντα προκειμένου να εορτασθεί η νίκη των Γάλλων και Σαρδηνίων στη μάχη της Ματζέντας, μίας Ιταλικής πόλης, στις 4 Ιουνίου 1859.
Αιξωνή

Η Αιξωνή ή "Αιξώνη" (), (ο δήμος: Αιξωνής) ήταν αρχαίος οικισμός - πόλη και δήμος της Κεκροπίδας (περιοχή της Αρχαίας Αττικής και φυλή της αρχαίας Αθήνας).
Επιτροπή Γιούνκερ

Η Επιτροπή Γιούνκερ ασκούσε τα καθήκοντά της από τον Νοέμβριο του 2014 έως και τον Νοέμβριου του 2019. 

Πρόεδρός της ήταν ο Ζαν-Κλοντ Γιούνκερ από το Λουξεμβούργο, ο οποίος ήταν πρόεδρος της επιτροπής στην οποία συμμετείχαν 27 μέλη, ένα για κάθε χώρα της Ευρωπαϊκής Ένωσης. Τον Ιούλιο του 2014, ο Γιούνκερ εξελέγη από το Ευρωπαϊκό Κοινοβούλιο για να διαδεχτεί τον Ζοζέ Μανουέλ Μπαρόζο.

Η θητεία του Σώματος των Επιτρόπων είναι 5ετής. Η θητεία της Επιτροπής Γιούνκερ έληξε στις 31 Νοεμβρίου 2019.
Bush House

250px|right|thumb|Η είσοδος του Bush House

Το Bush House είναι κτήριο, το οποίο βρίσκεται στο κέντρο του Λονδίνου.

Στο κτήριο στεγάζονταν η Παγκόσμια Υπηρεσία του BBC για 70 χρόνια -από τον Χειμώνα του 1942 μέχρι το καλοκαίρι του 2012- μέχρι να σταματήσει η μετάδοση του BBC από το Bush House στις 12:00 UTC στις 12 Ιουλίου του 2012. Πλέον, η Παγκόσμια Υπηρεσία στεγάζεται στο Ραδιομέγαρο. Το Bush House είναι ένα διατηρητέο κτήριο.
No Substance

Το "No Substance" είναι το δέκατο άλμπουμ από την αμερικάνικη πανκ ροκ μπάντα Bad Religion. Ήταν η τρίτη (ή η τέταρτη, αν μετρήσουμε την επανακυκλοφορία του Recipe for Hate) κυκλοφορία της μπάντας για την Atlantic Records, καθώς και το δεύτερο στούντιο άλμπουμ που έχει κυκλοφορήσει η μπάντα μετά την αναχώρηση του κιθαρίστα Brett Gurewitz.

Κριτικοί και θαυμαστές ανυπομονούσαν για την κυκλοφορία του "No Substance" λόγω της παγκόσμιας επιτυχίας των δύο προηγούμενων άλμπουμ της μπάντας, "Stranger Than Fiction" και "The Gray Race". Το άλμπουμ τελικά πήρε μέτριες κριτικές και δεν ήταν τόσο πετυχημένο όσο και οι προκάτοχοί του. Το άλμπουμ επανακυκλοφόρησε από την Epitaph Records στις 15 Σεπτεμβρίου του 2008.
Αδριάνα Οθόρες

Η Αδριάνα Οθόρες ("Adriana Ozores") ισπανική : [aˈðɾjana oˈθoɾes], είναι ισπανίδα ηθοποιός.

Η Οθόρες είναι η κόρη του ηθοποιού Χοσέ Λουίς, ο οποίος πέθανε όταν η Αδριάνα ήταν 9 ετών. Είναι η ανιψιά του ηθοποιού Αντόνιο Οθόρες και του σκηνοθέτη Μαριάνο Οθόρες και η ξαδέρφη της ηθοποιού Έμμα Οθόρες

Κέρδισε το βραβείο Γκόγια για το ρόλο της στο "La hora de los valientes", κατευθυνόμενο από τον Αντόνιο Μερθέρο

Έχει ένα γιο με την πρώην σύντροφο της, Χοακίν Κλιμέντ.
Ντεσούκ

Ντεσούκ (αραβικά دسوق) είναι πόλη της Αιγύπτου, με πληθυσμό περίπου 129604 κατοίκων (2009) στο Κυβερνείο Καφρ ελ Σεΐχ.

Κατηγορία:Πόλεις της Αιγύπτου